**KJÆRE ELEVER OG FORESATTE VED STRINDA VIDEREGÅENDE SKOLE, SKOLEÅRET 2022/23**

VELKOMMEN til et nytt og spennende skoleår på helse- og oppvekstfag! Vi håper at dere har hatt en riktig fin sommerferie! Nå starter vi opp det viktige læringsarbeidet som handler om den enkelte elevs utvikling og mestring.

På avdeling for helse- og oppvekstfag blir vi dette skoleåret ca.120 elever, med åtte klasser til sammen på begge trinn. Sammen med den enkelte elev, og i samarbeid med foresatte, vil skolen gjøre sitt beste for at elevene skal ha det godt sosialt og utvikle seg faglig.

Ønsker å gi deg/dere litt praktisk informasjon før skolestart:

* Skolebøker får elevene låne på skolens bibliotek. Viktig at alle elever tar med seg egen hengelås til bokskap som tildeles ved skolestart.

* Arbeidsantrekk: Deler av opplæringen vil foregå på skolekjøkken. For å etterkomme gjeldende hygienekrav er det nødvendig at elevene har rent tøy og forkle med seg til kjøkkenleksjonene.

* Synlig piercing er av HMS og hygieniske årsaker ikke tillatt på skolekjøkken og ute i bedrift/praksis.

* Det kreves politiattest for å kunne delta ute i bedrift/praksis (yrkesfaglig fordypning) på helse og oppvekstfag. Eleven må selv søke politiattest på politiets nettside. Dette kan de først gjøre når de har fått *bekreftelse på formål* skjema fra sin praksisplass.  Eleven må Logge inn med MinID, BankID, BankID på mobil, Buypass ID på smartkort, Bypass ID i mobil, eller Commfides. Viktig at de har dette klart når de skal søke.

Skole-hjem-samarbeidet er en viktig del av vårt arbeid. Datoer for informasjonsmøte for foresatte og elever vil være klart ved skolestart. Oversikt over annen informasjon om Strinda videregående skole finner dere på skolens hjemmeside: [http://strinda.vgs.no](http://strinda.vgs.no/)

Vi ser frem til et godt samarbeid og ønsker dere hjertelig velkommen til et nytt skoleår på helse- og oppvekstfag ved Strinda!

Med vennlig hilsen

Tone Guttormsen

Avdelingsleder, helse- og oppvekstfag
74 17 82 89 / 922 42 412